BBC Hausa - News - 'Yan tawayen da Rwanda ke marawa baya sun tafka ta'asa a Congo
'Yan tawayen da Rwanda ke marawa baya sun tafka ta'asa a Congo
An sabunta: 11 ga Satumba, 2012 - An wallafa a 16:00 GMT
Kungiyar kare hakkin bil adama ta kasa da kasa, Human Rights Watch, ta ce ta na da sabbin shaidu kan irin ta'asar da 'yan tawayen da Rwanda ta marawa baya suka tafka a gabashin Jamhuriyar Dimokradiyyar Congo.
Kungiyar ta ce bincike ya nuna cewa kungiyar 'yan tawayen da aka fi sa ni da MR3, sun tilastawa kananan yara maza shiga aikin soji.
Wata jami'a a kungiyar Annak Van da Bag ta shaidawa BBC cewa sun samu bayanai da su ka nuna cewa an hallaka kimanin yara 33 wadanda aka tilastawa shiga aikin soji, bayan sun yi yunkurin tserewa.
Hukumomin kasashen waje dai sun dakatar da kai agaji zuwa kasar ta Rwanda, bayan wani zargi da a ka yi a baya cewa su na marawa 'yan tawayen baya.
Za a kafa rundunar hadin gwiwa don samarda tsaro a Congo